### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen godkendte den 24. august 2022 de mål og pejlemærker, som de stående udvalg skulle arbejde med i hele valgperioden 2022-2025. Udvalgene har løbende fulgt op på arbejdet, ligesom der er sket en årlig rapportering til kommunalbestyrelsen i forbindelse med planseminaret. Opfølgningen på mål og pejlemærker afsluttes for indeværende valgperiode med denne rapportering.

## Indstillinger

Direktøren indstiller, at status på mål- og pejlemærker godkendes.

## Behandling

Socialudvalget, Økonomiudvalget, Kommunalbestyrelsen.

## Sagsfremstilling

Partierne i Kommunalbestyrelsen aftalte i konstitueringsaftalen, at Kommunalbestyrelsen, sammen med de stående udvalg, i fællesskab ville formulere de vigtigste pejlemærker og mål for valgperioden, så der kunne skabes en fælles retning på arbejdet.

Pejlemærkerne blev udarbejdet i de stående udvalg og godkendt af Kommunalbestyrelsen den 24. august 2022. Mål og pejlemærker har dannet en ramme omkring de konkrete tiltag, der er blevet arbejdet med i de stående udvalg og i Kommunalbestyrelsen i den resterende del af valgperioden. Med denne rapportering gives den afsluttende status på arbejdet.

Socialudvalget har i valgperioden arbejdet med mål og pejlemærker knyttet til:

* Styrke vilkår og rammer for samarbejdet mellem regionale og kommunale aktører på følgende områder:
  - Samspillet med såvel Behandlings- som Distriktspsykiatrien
  - Forebyggende og sundhedsfremmende tiltag for alle borgere – lighed i sundhed
  - Job- og uddannelsesmuligheder for alle borgere.
* Sikre at Kalundborg Kommune har de rigtige tilbud på det specialiserede voksensocialområde ved at:
  - Fortsat styrke og udvikle de kommunale tilbud på det specialiserede  voksensocialområde, herunder med fokus på hjemløseområdet samt sikre at de eksisterende tilbud matcher fremtidige behov.
* Styrke dialogen med borgere, pårørende og samarbejdspartnere ved
  - Et generelt løft af dialogen med borgere og den enkelte borger netværk samt styrke markedsføringen af de kommunale tilbud på området – såvel internt som eksternt.

Beskrivelse af væsentlige mål og resultater for de enkelte pejlemærker fremgår af vedlagte bilag.

## Økonomiske konsekvenser

Sagen er uden økonomiske konsekvenser.

### Sagens forløb

15/05/2025 Socialudvalget
Anbefales.
21/05/2025 Økonomiudvalget
Anbefales.